Al-Sufi
Store norske leksikon,Realfag,Astronomi,Astronomi,Personer innen astronomi
Al-Sufi var en persisk astronom som målte årets lengde, utarbeidet planettabeller, foretok geodetiske målinger og studerte stjernene.
Hans Book of the Fixed Stars (964) var en kombinasjon av stjernekatalog og atlas. Boken er basert på Klaudios Ptolemaios' tidligere verk Almagest og inkluderer over tusen stjerner med bestemmelse av deres lysstyrke, samt tegninger av stjernebildene.I Al-Sufis katalog nevnes for første gang Andromedagalaksen, som ikke ble kjent av europeiske astronomer før på 1600-tallet. Al-Sufi beskrev galaksen som 'en liten sky'. Al-Sufi beskrev også bruken av astrolabium. Krateret Azophi på Månen er oppkalt etter ham. Les mer i Store norske leksikon stjerne astronomi